Kecskéd Község Polgármesteri Hivatala

**Kocsis Gábor**

részére

**Tisztelt Jegyző Úr!**

A 2023. június 7-én e-mailben küldött levelére válaszolva - melyben a Kecskédi Római Katolikus Egyházközség 2022. évi tevékenységéről kért beszámolót – az alábbi tájékoztatást adom:

A Kecskédi Római Katolikus Egyházközség alábbi képviselőinek megválasztására 2022. május 12-én került sor.

Balogh József

Depnerné Neckernusz Borbála

DR. Karácsonyiné Handl Mária

Handlné Tremmel Teréz

Hartmann Mihály

Karácsonyi Norbert

Kirschner Mihály

Kirschner Viola

Kirschner Zoltán

Koloszár Szilárdné

Orlovits Ferenc

Pallos Róbert

Sárik Marcell

Tromposch Józsefné

Wágner Antall

Az újonnan megalakult képviselőtestület elfogadta az egyházközség 2021. évi zárszámadását, a 2022. évi költségvetését, majd megválasztotta dr. Karácsonyiné Handl Máriát jegyzőkönyvvezetőnek és engem világi elnöknek. A tagok az esküt 2022. május 29-én letették, így ötéves megbízatásuk megkezdődött.

Az egyházközségi képviselők rendszeresen általában negyedévente, de az aktuális problémákhoz igazodva, ha kell sűrűbben is tartottak üléseket az elmúlt évben. Az üléseken általában teljes létszámban részt vettek a megválasztott képviselők, maximum egy-egy hiányzó fordult elő.

2022-ben több nagy volumenű feladatot elvégeztünk, melyekkel hozzájárultunk településünk szebbítéséhez. A legfontosabbak az alábbiak voltak:

* Elkészült a templom és az öreg iskola közötti területen a térkövezés.
* Újra működik a templom toronyórája.
* Elkészült a Temetőszabályzat.
* Megkezdtük egy pontos temetőnyilvántartás összeállítását, ennek egyik mindenki által látható része, hogy megjelöltük a temetőben lévő parcellákat, sorokat.
* Rendeztük a temetőben keletkező szemét elhelyezését, elszállítását a kor követelményeinek megfelelően.
* Az elmúlt évben jelentősen nőtt a temető gondozottsága, az erre megkötött szerződésnek köszönhetően.
* Hozzájárultunk a költségek felével a temetőben lévő szoborcsoport felújításához.
* Megkezdtük a templom előtti tér parkosítását.

Az elért eredmények mellett nagyon sok folyamatban lévő feladat van, melyek megoldása az idei évben remélhetőleg megtörténik:

* Harangok javítása

A harangok rendszeresen elromlanak, szakemberek általi javítás elkerülhetetlenné vált

Három árajánlattal rendelkezünk, várható javítási költség 6,9 M Ft lesz

Jelenleg folyik az engedélyeztetés, püspökség engedélye már megvan, szükséges még az örökségvédelmi hivatal hozzájárulása is

* Honlapot kívánunk készíttetni az egyházközségnek az egyházközséget érintő hírek, események széleskörben történő megismerhetősége érdekében.
* Paplak hosszútávú hasznosításának megvalósítása.
* Templom előtti tér parkosításának befejezése.

Feltétlenül szükségesnek tartom azonban, hogy rendszeres párbeszéd alakuljon ki az önkormányzat és az egyházközség között. Elengedhetetlennek tartom, hogy megismerjük és megbeszéljük egymás problémáit, lehetőségeit, mivel Kecskéd kiemelt nevezetessége a templom és tekintettel arra, hogy a temető a falu központjában helyezkedik el ezért a temető is az, ami az egyházközség kezelésében és fenntartásában van.

Nevezetességeink állapota, gondozottsága nagyban befolyásolja az itt élők komfortérzetét, valamint a falut meglátogatók, vagy azon csak átutazók véleményét, ezért közös érdekünk, hogy fenntartsuk, vagy lehetőségeinkhez képest tovább javítsuk, szépítsük állapotukat.

Bízom benne, hogy együttműködésünk sikeres lesz és együtt tudunk dolgozni a falu és az itt lakók érdekében.

Kérem tájékoztatásom tudomásulvételét.

Kecskéd, 2023. június 14.

Üdvözlettel:

Karácsonyi Norbert